|  |  |  |
| --- | --- | --- |
|  | **Országos Vízügyi Főigazgatóság**  Cím:1012 Budapest, Márvány utca 1/d.  Tel: +36-1-225-4400  Fax: +36-1-212-07-73  E-mail [ovf@ovf.hu](mailto:ovf@ovf.hu) | ../../../../WINNT/Profiles/toncsi/Desktop/europeunionlg.gif |

**IV. kötet:**

**AJÁNLATI ÁR BONTÁSA, MENNYISÉGEK**



***„Vállalkozási szerződés keretében***

***a***

***"Sió-csatorna, Nádor-csatorna és Völgységi-patak védműveiben bekövetkezett károsodások helyreállítása"***

tárgyú,

A 2015. évi CXLIII. törvény Második Része szerinti,

**105. § (2) bekezdés C) pontja szerinti**

**verseny újranyitásos eljáráshoz**

**2018.**

##### Egyösszegű Ajánlati Ár Bontása

**BEVEZETŐ**

Az Egyösszegű Ajánlati Árat, amely a Szerződéses Ár alapja, úgy kell tekinteni, hogy az, az Ajánlatkérési Dokumentációban meghatározott Munkák elvégzéséért jár a Vállalkozónak, és nem változtatható meg semmilyen alapon a Szerződéses kötelezettségek végrehajtása során.

Az Egyösszegű Ajánlati Árnak (átalányár) tartalmaznia kell - a szerződéses dokumentumokban előírtak szerint - a Munkák Szerződés szerinti elvégzésének és fenntartásának mindent figyelembe vevő teljes költségét. Ajánlattevő (Vállalkozó) elfogadja, hogy a megadott összegek a teljes munkára vonatkoznak.

A Szerződéses Feltétek szerint a „nettó vállalkozási díj (Szerződés Elfogadott Végösszege)” egyösszegű ár, és ennek megfelelően a hivatkozott Cikkelyben leírt feltételek szerint, valamint az „Egyösszegű Ár bontása” alapján kerül kifizetésre a Vállalkozó részére.

**Az Ajánlati Ár bontásában szereplő összegeket ÁFA nélkül, Forintban kell megadni.**

Az Egyösszegű Ajánlati Árat az Ajánlattevőnek a mellékelt táblázat szerinti bontásban kell megadnia, a megfelelő sorokban szerepeltetnie kell az összes olyan közvetlen és közvetett költséget, amely az adott tétel szerinti munka megvalósításához kapcsolódik, beleértve az építés költségeit, az anyagok, gépek, berendezések, tartalékberendezések, pótalkatrészek előállításának, beszerzésének, helyszínre szállításának, beüzemelésének és jótállásának összes közvetlen és közvetett költségét.

Az ajánlattevőknek az ajánlati dokumentáció mellékleteként kiadott mintaköltségvetésben megadott tájékoztató mennyiségeket a keretmegállapodás szerinti tételrend alábontásával szükséges beárazniuk annak érdekében, hogy megállapítható legyen az, hogy a keretmegállapodásos eljárás 1. részében megadott ajánlatával azonos, vagy kedvezőbb megajánlást adott az ajánlattevő.

Az Ajánlatkérési dokumentáció 5. kötetében ismertetett indikatív tervektől az ajánlattevő vállalkozói javaslatában eltérhet. Ennek megfelelően az olyan tevékenysége(ke)t, amelyeket ajánlattevő vállalkozói javaslata alapján nem tudott valamely feltüntetett sorba rendelni, újabb tevékenységsorban szerepeltetheti. A vállalkozói javaslatban nem szereplő tevékenységeket tartalmazó sorokat értelemszerűen nem kell kitölteni.

Függetlenül bármilyen korlátozástól, melyre esetleg utalhat az egyes tételek megszövegezése, a Vállalkozó ajánlata benyújtásával elismeri, hogy az általa megadott Egyösszegű Ajánlati Ár a szerződés teljesítéséhez szükséges összes ellentételezést, anyag- díj- és rezsiköltségét tartalmazza. A szerződés egészére vonatkozó minden költséget, jutalékot és egyéb díjat (hacsak külön tételként nem szerepel a mintán) a részletezésben szereplő valamennyi összegre szét kell osztani.

Az Egyösszegű Ajánlati Ár bontása táblázat kitöltése során, a kiadott mintaköltségvetésben az egyes tételeknél szerepeltetett tájékoztató mennyiségek és az ehhez rendelt Vállalkozói Árak – tekintve hogy az szerződés átalányáras – nem képeznek alapot mennyiségalapú elszámolásra és kizárólag az alábbi célokat szolgálják:

* A Vállalkozó által elkészítendő Fizetési Ütemtervben teljesítési tételeit ugyanebben a bontásban kell megadnia, az itt megadott ellenszolgáltatás hozzárendelésével,
* A Műszaki ellenőr döntései meghozatalának támogatása
* Ajánlattevő tájékoztatása

**EGYÖSSZEGŰ AJÁNLATI ÁR BONTÁSA**

„Vállalkozási Szerződés a "Sió-csatorna, Nádor-csatorna és Völgységi-patak védműveiben bekövetkezett károsodások helyreállítása" tárgyú kivitelezési feladatok ellátására”

tárgyú

a 2015.évi cxliii.törvény 105.§ (2) bekezdés c) pontja szerinti verseny újranyitásos eljáráshoz”

Alulírott …………………………… (képviseli: ………………..…………………) kijelentem, hogy a fent említett közbeszerzési eljárásban adott ajánlatomban az Ajánlati Árat az alábbi bontás alapján kalkuláltam:

| **Sorsz.** | **KÖLTSÉG TÉTEL** | **Összeg\*** | **Százalék (%)** |
| --- | --- | --- | --- |
| 1. | Beruházási feladatok tételei mintaköltségvetés szerint |  |  |
| 2. | Építési norma (TERC) irányadó díjtételei (amennyiben nem kerül megajánlásra 0 érték is megengedett) |  |  |
| **EGYÖSSZEGŰ AJÁNLATI ÁR (nettó)** (1 –2. tételek összesen) | |  |  |

\* Az összegeket ÁFA nélkül, forintban kell megadni!

Kelt:

|  |
| --- |
| ……………………………… |
| cégszerű aláírás |

**TÁJÉKOZTATÓ MENNYISÉGEK**

A Munkák Tájékoztató Mennyiségei fejezet általános információt ad, ettől részletesebb információ az 5. kötetben található. Jelen kimutatás a teljes Szerződésre vonatkozóan bemutatja az elvégzendő munkák főbb, jellemző becsült mennyiségeit. A mintaköltségvetésben felsorolt munkamennyiségek csupán az Ajánlattevők tájékoztatásául szolgálnak a megfelelő ajánlattétel érdekében, a munka nagyságrendjére vonatkozóan, és nem tekintendők a ténylegesen elvégzendő Munkák mennyiségi kimutatásának.

A tájékoztató mennyiségeket a „Keretmegállapodás Országos Vízügyi Főigazgatóság által lebonyolított egyes vízgazdálkodási tárgyú projektek keretében tervezett építési beruházások megvalósítására” mintaköltségvetésében (továbbiakban Mintaköltségvetés) Ajánlatkérő, mint lehetséges változatot adja meg jelen kötet mellékleteként.

Az elvégzendő munkák és a beépítendő anyagok pontos és részletes mennyiségének meghatározása az Ajánlattevők feladata és kockázata. Ajánlattevőknek az Ajánlatkérési Dokumentáció teljes anyagát részletesen át kell tanulmányozniuk annak érdekében, hogy az elvégzendő munkák és a beépítendő anyagok pontos mennyiségét kiszámolják és Ajánlatukat ennek alapján teljes felelősséggel tehessék meg. Sem az ajánlatadás folyamán, sem pedig a későbbiekben a kivitelezés alatt, az Ajánlattevő, illetve a nyertes Vállalkozó semmilyen formában nem hivatkozhat a tájékoztató mennyiségekkel kapcsolatos félreértésre vagy tévedésre.

A tájékoztató mennyiségek alapján megadott Ajánlattevői beárazás (egységárak) csak és kizárólag az ajánlatok érdemi összehasonlításában ad segítséget Ajánlatkérő számára, továbbá a kivitelezés során felmerülő esetleges pótmunkák költségének megállapításához ad iránymutatást a Műszaki ellenőrnek.

**Munkák előrehaladása**

A Műszaki ellenőr és a Megrendelő a Munkák előrehaladását százalékos alapon követi, a Munkák aktuális állapotának a végleges (elérendő) állapothoz való viszonyításával, annak érdekében, hogy a Vállalkozó elszámolásainak kibocsátásához és jóváhagyásául megfelelő alapot biztosítson.